laion/Wikipedia-Exotic huggingface dataset:
ברזוב

ברזוב (באוקראינית: Березове, ברזובה; בפולנית: Berezów) הוא כפר במחוז רובנו שבמערב אוקראינה, 45 ק"מ מצפון לרוקיטנה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בין שתי מלחמות העולם שימשה ברזוב כמקום מושב מועצת הכפרים שבסביבה. בשנת 1921 ישבו בברזוב 58 יהודים, וערב מלחמת העולם השנייה מספרם צמח לכ-100 בכפר חיו 16 משפחות יהודיות, אשר ברובן היו עניות מרודות. היהודים עסקו במשקי עזר, מסחר זעיר, מלאכה וחקלאות. רובם היו מחסידות סטולין. ילדי הקהילה היהודית למדו בכפר בבית ספר ממלכתי פולני ואחרי הצהריים דאגו ההורים ללימוד עברית ויהדות מפי מורה פרטי. בשנות ה-30 למדו ילדי הכפר בבית הספר העברי "תרבות" ברוקיטנה. בברזוב היה סניף של תנועת ה"חלוץ". את התפילות ערכו יהודי המקום בביתו של אחד מזקני היהודים, היות שלא הוקם בברזוב בית תפילה.[דרוש מקור] בברזוב היה בית קברות ששימש את יהודי המקום בלבד. ידוע, כי היהודי האחרון נקבר בה בשנת 1941. מרבית המצבות והקברים התמוטטו או נשברו על ידי התושבים המקומיים. לפני מלחמת העולם השנייה היה הכפר חלק מהרפובליקה הפולנית השנייה אך בעקבות פרוץ מלחמת העולם השנייה סופח ברזוב אל ברית המועצות במסגרת הסכם ריבנטרופ–מולוטוב. בנוסף, נוצר תהליך של קולקטיביצזיה שבעקבותיו יהודים בעלי משק עצמאי נאלצו לעבור למשקים שיתופיים של יהודי הקהילה. שיתופיות זו גרמה לריסוק הבסיס הכלכלי של היהודים. המשבר הכלכלי של הקהילה היהודית גרם לכך שהכפר התרוקן מיהודים שנדדו לרוקיטנה הקרובה אליהם בתקווה להשגת אחיזה כלכלית כלשהי. ביוני 1941, לאחר שגרמניה הנאצית כבשה את האזור במבצע ברברוסה, שלטו בכפר משטרת העזר האוקראינית. באותם חודשים נמנעה פגיעה ביהודי ברזוב בזכות תשלום שוחד למשטרה. במקביל נאלצו היהודים להסתיר את יהדותם מפני המשטר. בקיץ 1942 הוקם גטו בברזוב בו רוכזו יהודים מ-7 כפרים סמוכים, בהם הלינה (אוק'), ומספר היהודים במקום הגיע לכ-300. בכפר הוקם גטו פתוח ממנו יכלו לצאת ולהיכנס. במקום מונה יודנראט והיהודים הועסקו בעבודות כפייה, בעיקר חקלאיות. ב-11 בספטמבר 1942, ערב ראש השנה ה'תש"ג, חוסל גטו ברזוב על ידי שוטרים גרמנים ואוקראינים אשר רצחו את רוב תושביו בבורות ירי. 25 יהודים נורו בזמן הריכוז, 50 ברחו תוך ניצול ערפל כבד ששרר באותו יום, והיתר נרצחו במקום. מעטים מהבורחים מהם מצאו מסתור, ואחרים הצטרפו ליחידות פרטיזנים סובייטיות. בסוף המלחמה כ-40 יהודים שרדו. מדיה וקבצים בנושא ברזוב בוויקישיתוף ברזוב (Berezów), באנציקלופדיה של הגטאות, באתר יד ושם קריספין ברוקס ומרטין דין, ברזוב, אנציקלופדיה של המחנות והגטאות (כרך II, חלק B, עמ' 1335–1336), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) חוקרי בית התפוצות, קהילת יהודי רוקיטנה, באתר בית התפוצות קריספין ברוקס ומרטין דין (אנ'), ברזוב, אנציקלופדיה של המחנות והגטאות (כרך II, חלק B, עמ' 1335–1336), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ברזוב (Berezów), באנציקלופדיה של הגטאות, באתר יד ושם שמואל ספקטור, פנקס הקהילות: פולין: כרך חמישי - ווהלין ופולסיה, ירושלים, 1990
רולף רוסלאו

רולף רוסלאו הידוע גם בשם הבמה שלו רולף ג'וניור (Rolf Junior) (באסטונית: Rolf Roosalu; נולד ב-18 בינואר 1982) הוא זמר אסטוני. רוסלאו נולד בטרטו, ב-1993 התפרסם כששיחק במחזמר אולבר!. ב-2002 השתתף בתחרות המוזיקה "Fizz Superstar", ב-2003 השתתף ב-Kaks takti ette, תוכנית כישרונות של הטלוויזיה האסטונית הציבורית. ב-2008 הוציא את האלבום הראשון שלו וב-2009 הוציא את אלבומו השני. הוא השתתף בין היתר במחזות הזמר קאטס, תהילה המבוססת על הסרט, דון קישוט, מיס סייגון וסיפור הפרברים, ב-2011 ייצג את אסטוניה באירוע המוזיקה "EuroVoice". ב-2013 השתתף בתוכנית "Su nägu kõlab tuttavalt" בערוץ TV3. הוא ניסה מספר פעמים לייצג את אסטוניה באירוויזיון, ב-2010 ו-2013 שימש כמציג הניקוד האסטוני. מדיה וקבצים בנושא רולף רוסלאו בוויקישיתוף רולף רוסלאו, ברשת החברתית אינסטגרם רולף רוסלאו, באתר MusicBrainz (באנגלית) רולף רוסלאו, באתר Discogs (באנגלית) Rolf Junior saab kesksuvel isaks | Õhtuleht, www.ohtuleht.ee (באסטונית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דימיטרי מיטרופולוס

דימיטרי מיטרופולוס (ביוונית: Δημήτρης Μητρόπουλος – דימיטריס מיטרופולוס;‏ 1 במרץ 1896 – 2 בנובמבר 1960), מנצח, פסנתרן ומלחין יווני, שעשה את רוב הקריירה שלו בארצות הברית. דימיטריס מיטרופולוס, לימים דימיטרי מיטרופולוס, נולד באתונה. אבותיו מצד אביו יאניס מיטרופולוס היו תושבי מליסופטרה בחבל ארקדיה ומצד אמו, אנגליקי אנגנוסטופולו חיו באי אנדרוס בים האגאי. אחרי לימודים תיכוניים בבית הספר "וארוואקיון" באתונה, מיטרופולוס למד מוזיקה בקונסרבטוריון עיר הולדתו ואחר כך בבריסל וברלין. בין מוריו היה פרוצ'ו בוזוני. משנת 1921 עד 1925 היה אסיסטנט לאריך קלייבר באופרה של ברלין ואחר קיבל עליו שורה של משרות ביוון. בקונצרט בשנת 1930 עם הפילהרמונית של ברלין ניגן את תפקיד הסולו בקונצרט לפסנתר וניצח על התזמורת מן הפסנתר, ובכך היה לאחד המוזיקאים הראשונים בתקופה המודרנית שעשה זאת. מירופולוס הופיע לראשונה בארצות הברית בשנת 1936, עם התזמורת הסימפונית של בוסטון, ובשנים הבאות התיישב באמריקה וקיבל אזרחות אמריקאית בשנת 1946. משנת 1937 עד 1949 כיהן כמנצח ראשי של תזמורת מיניאפוליס (כיום תזמורת מינסוטה), ואחר כך עבד עם הפילהרמונית של ניו יורק. הוא היה למנצחה הראשי של הפילהרמונית בשנת 1951 ובשנת 1957 עזב. מחליפו היה ליאונרד ברנשטיין, שהוא שימש לו חונך. הוא הכניס לרפרטואר התזמורת יצירות רבות משל גוסטב מאהלר, בין השאר את הסימפוניה השישית שלו. רבים מן הקונצרטים שלו אפשר להשיג כיום על תקליטורים. מיטרופולוס נודע כתומך נלהב במוזיקה המודרנית, כגון זו של חברי האסכולה הווינאית השנייה. הוא כתב כמה יצירות תזמורתיות וכמה יצירות לפסנתר סולו, וכן עיבד כמה מיצירות העוגב של יוהאן סבסטיאן באך לתזמורת. נוסף לכך השפיע רבות על ליאונרד ברנשטיין כשעודד אותו לנצח על ביצועי יצירותיו הסימפוניות של מאהלר. כמו כן ניגן בביצוע בכורה קונצרט לפסנתר של ארנסט קרנק, שאותו גם הקליט (ההקלטה קיימת על תקליטור) והביא לבימת הקונצרטים יצירות משל מלחינים אמריקאיים כגון רוג'ר סשנס ופיטר מנין. על שמו נקרא אולם קונצרטים במגרו מוסיקיס שבאתונה. מיטרופולוס נודע בזיכרון הצילומי שלו. הוא היה נאמן לאורך חייו לנצרות האורתודוקסית היוונית ושמר בדרך כלל על אורח חיים נזירי. הוא לא התחתן. היה ידוע כהומוסקסואל דיסקרטי ולא הרגיש צורך בנישואים לשם כיסוי. בין השאר, ישנן ידיעות על קשרו המיוחד עם לאונרד ברנשטיין הוא מת במילאנו, איטליה בשנת 1960, בגיל 64, בזמן חזרה על הסימפוניה השלישית של מהלר. נתן דונביץ, מאסטרו – גדולי המנצחים בכל הזמנים, הוצאת כנרת זמורה-ביתן דביר, 2006, הפרק "דימיטרי מיטרופולוס – סגפן ומתבודד יווני שהפיק חשמל", עמ' 337–350. מדיה וקבצים בנושא דימיטרי מיטרופולוס בוויקישיתוף דימיטרי מיטרופולוס, במסד הנתונים הקולנועיים IMDb (באנגלית) דימיטרי מיטרופולוס, באתר AllMusic (באנגלית) דימיטרי מיטרופולוס, באתר MusicBrainz (באנגלית) דימיטרי מיטרופולוס, באתר Discogs (באנגלית) דימיטרי מיטרופולוס, באתר אנציקלופדיה בריטניקה (באנגלית) דימיטרי מיטרופולוס (1896-1960), דף שער בספרייה הלאומית אפי אגרפיוטי באתר "בני ארקדיה" אפי גרפיוטי באתר הגניאלוגי geni Joseph Horowitz, Classical Music In America: A History Of Its Rise And Fall, W. W. Norton & Company, 2005 עמ' 323, ISBN 0-393-05717-8 Lebrecht, Norman. The Maestro Myth. New York: Birch Lane Press (Carol Publishing Group).' 259. ISBN 1-55972-108-1
גאוכרונולוגיה

גאוכרונולוגיה (מיוונית עתיקה: גֵ (γη) - קרקע, כרונוס (χρὁνος) - זמן, לוגיה (λογία) - תורה) הוא המדע העוסק בקביעת הגיל הכרונולוגי של האירועים הגאולוגיים בהיסטוריה של כדור הארץ. גאוכרונולוגיה היא הכלי העיקרי המשמש להשגת תאריכים למאובנים, סלעים, ומשקעים. הגאוכרונולוגיה אינה מסוגלת לקבוע את הגיל המוחלט של מאובנים, סלעים, ומשקעים, אלא לסווג לפי התקופה שבהן הם התקיימו. תחום הגאוכרונולוגיה מסתמך על מגוון רחב של שיטות תיארוך, כגון שיטות תיארוך רדיומטרי ותיארוך בשיטת לומינסנציה. יש מידה מסוימת של אי ודאות בעת שימוש בכל שיטת תיארוך, ולכן שימוש במספר שיטות תיארוך במקביל מסייעת לרוב לייצר את התוצאות המדויקות ביותר. סטרטיגרפיה מדיה וקבצים בנושא גאוכרונולוגיה בוויקישיתוף גאוכרונולוגיה, באתר אנציקלופדיה בריטניקה (באנגלית) ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
עמק הנהר האדום (תוכנית טלוויזיה)

עמק הנהר האדום הייתה תוכנית טלוויזיה מיוחדת בהפקת רשות השידור-הטלוויזיה הישראלית, ששודרה ב-1982 בבימויו ובהפקתו של דן בירון. התוכנית כללה שירים ברוח "המערב הפרוע" בסגנון קאנטרי וממערבונים שתורגמו על ידי אהוד מנור ועובדו על ידי מתי כספי, שהיה מנהלה המוזיקלי של התוכנית. בין השירים שולבו מערכונים קצרצרים וקטעי קישור ברוח מערבונים ישנים, שנכתבו על ידי מנחם זילברמן ודורי בן זאב ובוצעו על ידי זילברמן, בן זאב, אייל גפן ומתי כספי. בתוכנית השתתפו בשירה בנוסף לכספי, דורי בן זאב, בני אמדורסקי, דפנה ארמוני, ריקי גל ולהקת הפונדקאים. התוכנית צולמה במהלך שבוע ב"עיר הסרטים" באילת תוך שימוש בתלבושות תקופתיות ובתפאורה שקשורה במערבונים כגון בר (saloon), ערמת שחת, אורווה, מכרה, תחנת רכבת ישנה, בית כלא וכדומה. מבין שירי התוכנית בלטו "ג'ון בריון" בביצועו של דורי בן זאב (תרגום של "Big Bad John" שכתב וביצע במקור ג'ימי דין) ו"בלוז חולה אהבה" בביצועו של מתי כספי (תרגום של "Lovesick Blues" שכתבו במקור ארווינג מילס וקליף פרנד, וביצע האנק ויליאמס), שהפכו ללהיטים. תקליט התוכנית באתר הרשמי של מתי כספי דורי בן זאב מדבר על התוכנית בתוכנית "כך היה", סרטון באתר יוטיוב, כאן 11 (דקה 24:00) עמק הנהר האדום, באתר כאן ארכיון
ישראל מרדכי יואל הורביץ

הרב ישראל מרדכי יואל הורביץ (נולד בח' בשבט ה'תשנ"א, 23 בינואר 1991) הוא האדמו"ר מקאליב הנוכחי, נשיא מפעל בר בי רב דחד יומא, וראש רשתות הכוללים 'שופריא דירושלים' ו'בית של תורה'. נולד בח' שבט ה'תשנ"א, לרב חיים שלמה הורביץ בנו של הרב משה זאב הורביץ מחסידי מאקאווא, ולבת הרב שלום משולם וינברגר גאב"ד טשאבא. מצד אביו הוא צאצא בן אחר בן לשל"ה הקדוש, רבי ישעיה הלוי הורביץ. בשנת ה'תש"ע נישא לנכדתו (החורגת) של רבי מנחם מנדל טאוב האדמו"ר מקאליב. בת לחתנו הרב רפאל רוזנברג, ובד בבד החל לשמש כיו"ר רשת הכוללים של חסידות קאליב. בהלווית סבו האדמו"ר בכ"ג בניסן ה'תשע"ט, 28 באפריל 2019 הכריז הרב יצחק ברונשטיין יו"ר מכון 'קול מנחם' כי על פי הצוואה הרב הורביץ יכהן כאדמו"ר תחת רבי מנחם מנדל. פתח את רשת הכוללים 'בית של תורה' להוראה. במהלך שנתו האחרונה של סבו האדמו"ר רבי מנחם מנדל טאוב, הגיעו מוסדות קאליב למצב של קריסה כלכלית. נערך מערך התרמה מוצלח בניהולו של הרב הורביץ שגייס למעלה ממיליון שקלים עבור המוסדות ורשת הכוללים. בהלוויה: הרבי הצעיר מונה לממשיך דרכו של האדמו"ר מקאליב, באתר בחדרי חרדים לאדמו"ר מקאליב לא היו ילדים, נכדה זו היא בתה של בתו המאומצת ענבי הגפן: חתונת נכדת האדמו"ר מקאליב שליט"א, באתר בחדרי חרדים בהלוויה: הרבי הצעיר מונה לממשיך דרכו של האדמו"ר מקאליב, באתר בחדרי חרדים
חרבת בית זכריה

חרבת זכריה (בערבית: خربة بيت زكريا) הוא יישוב ערבי זעיר בגוש עציון, שממוקם בין היישובים אלון שבות וראש צורים. תושבי היישוב מתפרנסים מחקלאות זעירה ומעבודה ביישובים היהודיים הסמוכים[דרוש מקור]. במהלך שנות האינתיפאדה לא נרשמה בכפר פעילות חבלנית. מספר חוקרים שיערו שהשם ח'רבת זכריה משמר את שמו של היישוב היהודי "בית זכריה" מתקופת בית שני ומרד המכבים, בו ככל הנראה נערך קרב בית זכריה נגד הצבא הסלאוקי בשנת 162 לפנה"ס. בכפר נחשפו מספר מערות קבורה מהמאה הראשונה לפנה"ס, וחרסים המתוארכים למאה הראשונה לספירה. במקום התגלו גם חרסים מהתקופה הרומית והביזנטית. בתקופה הביזנטית הייתה במקום כנסייה חשובה, המופיעה גם במפת מידבא. באתרה נבנה לאחר מכן מסגד בשם נבי זכריה. חלק משרידי הכנסייה נחשפו בחצר ובגג המסגד. מספר בתים בכפר בנויים על גבי חורבות עתיקות ומערות, ובהם גם קולומבריום. בתקופה הצלבנית הכפר היה ידוע בשם "קסל זכריה", ובדומה לכפר הסמוך אל-ח'דר, נראה שהתגוררה בו אוכלוסייה נוצרית. חרסים מהתקופה הממלוכית התגלו גם כן בכפר. במרשמי המס העות'מאנים שנערכו בשנים 1538-1539, "בית ז'כריא" הופיע בנפת חברון, וב-1557, נכתב שהכנסות הכפר הועברו לבית תמחוי אימפריאלי בירושלים. החוקר הצרפתי ויקטור גרן ביקר בכפר בשנות ה-60 של המאה ה-19, וכתב ש"כמעט כולו נטוש, והוא גיבוב של בתים קטנים, בנויים בנייה גרועה ורובם מטים לנפול. רק באחדים מהם יושבים עוד כעשרה פלחים, ומצאתים עוסקים בדישת דגנם בגרנות עתיקות". גרן חזה בביקורו במספר בורות חצובים בסלע, ובמסגד קטן, בו עמודים שייתכן ומקורם ביזנטי, שנאמר עליו שבתוכו, מתחת לגלי מפולת, מצוי קברו של אבו זח'ריא. תושבי המקום היו אריסים שעיבדו את אדמות משפחת מורקוס שחלקן נמכרו לחברת הימנותא. בעקבות מלחמת העצמאות וחורבן גוש עציון טענו התושבים לבעלות על האדמות, אולם הפסידו בבית המשפט לבני משפחת מורקוס שטענו שהמכירה בטלה.[דרוש מקור] בשנת 1969, בעת הקמת ראש צורים, נכלל חרבת זכריה בקרקעות שיועדו לראש צורים. אולם בעקבות טענות של מוסלמים שמדובר באתר קדוש למוסלמים, הוחרג המקום משטח הקיבוץ. בשנת 1980 פנו התושבים לבג"ץ בטענה לבעלות על 700 דונם של אדמות באזור, אך עתירתם נדחתה. באותה שנה כלל הכפר שבע בקתות. מדיה וקבצים בנושא חרבת בית זכריה בוויקישיתוף Schürer, Millar, and Vermes, 2014, p. 166 Claude R. Conder, Tent Work in Palestine (vol. 1), London 1879, p. 279 Beth-zacharias, International Standard Bible Encyclopedia Ben-Yosef (n.d.), p. 180 Peleg and Feller, 2004, Rosh Zurim Ben-Yosef (n.d.), p. 179 Pringle, 1993, p. 204 Singer, 1994, pp. 26, note #6; 165 ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך ראשון : יהודה (ג), ירושלים: יד יצחק בן-צבי, 1983, עמ' 214-215 הוחזר אתר היסטורי, דבר, 4 באוגוסט 1969 אהרון דולב, ראש צורים: העתירה נדחית, מעריב, 7 בנובמבר 1980
מקסוס V90

"מקסוס V90" (באנגלית: Maxus V90) היא מכונית מסחרית מתוצרת יצרנית הרכב הסינית Maxus (אנ') (שם רשמי: SAIC Maxus Automotive Co., Ltd) חברת בת של סאיק מוטור אשר מיוצרת משנת 2019. מסחרית. מיניבוס. "standard". "LWB". מספר נוסעים: 2-18. מנוע קדמי. מנוע טורבו דיזל. מחיר היחידה נע בין 150,000 - 290,000 רנמינבי (שנת 2019, בסין). "מקסוס V90" "מקסוס V90" "מקסוס V90" "מקסוס V90" מקסוס G10 מקסוס G20 מקסוס G50 מקסוס D60 מקסוס D90 מדיה וקבצים בנושא מקסוס V90 בוויקישיתוף אתר האינטרנט הרשמי של מקסוס V90 אתר היצרן - דגמי מקסוס (saicmaxus.com/index) [ https://www.autohome.com.cn/news/201904/933482.html דגמי "מקסוס V90" (בסינית)] autohome.com.cn/news/201904 "מקסוס V90" autohome.com.cn/5192 היצרן saic מקים חטיבה חדשה ב"maxus" עבור מסחריות chinacartimes.com/2011/03/03/saic-launched-new-brand-maxus-for-vans דגמי "מקסוס V90" כולל תמונות (בסינית) qctt.cn/news
רוח צ'ינוק

רוח צ'ינוק (יש לבטא "שינוק") או רוח אוכלת שלג היא תופעה מטאורולוגית בה רוח חמה יחסית נושבת על אזורים מכוסים בשלג, בדרך כלל כבד, וממיסה אותו לעיתים אף בקצב של יותר מ-30 סנטימטרים ביום. ניתן להמחיש תופעה זו בנשיפה על שכבת קרח דקה במקפיא: היא תימס במהירות. הרוח נושבת במורד מדרון צל גשם בצד הנגדי למשב האוויר. רוח זו נובעת מהתחממות אדיאבטית של אוויר אשר התרוקן מלחות במדרון הפונה אל הכיוון שממנו בא האוויר. כתוצאה משיעורי מפל אדיאבטיים שונים של אוויר יבש לעומת אוויר לח. תופעה זו ידועה בפולקלור הקנדי בשל שכיחותה שם, ומכנים אותה "אוכלת שלגים". אחד הסיפורים הידועים בפולקלור הקנדי הוא על נוסע במזחלת שבגלל קצב ההתכה המהיר של השלג בקושי הספיק להחליק. החלק האחורי של המזחלת שלו כלל לא נגע בשלג. כינוי מודרני יותר הוא פיינאפל אקספרס, כלומר "אקספרס האננס", משום שמקורה של התופעה טרופי מהאזור הסמוך לאיי הוואי. רוחות הצ'ינוק נפוצות גם בחורף והן עשויות להיות בעלות משמעות רבה לשרידות בעלי חיים. למשל, כאשר משב רוח כזה ממיס את השלג, עשב יכול לצמוח במהירות במקומות אלו ולהוות אוכל לעדרים. כאשר רוחות אלו נושבות באביב ובקיץ הן עלולות להסב נזקים. לדוגמה, הן גורמות לשרפות, יובש ונזק לגידולים החקלאיים. יתר על כן, הרוחות גורמות לשינוי טמפרטורות רציני וחד; במספר דקות הטמפרטורות עשויות לעלות בכ-30 מעלות צלזיוס ביחס למצב הקודם. רוח פן מדיה וקבצים בנושא רוח צ'ינוק בוויקישיתוף רוח צ'ינוק, באתר אנציקלופדיה בריטניקה (באנגלית) ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
זרוע מגן-קנטאור

זרוע מגן-קנטאור (באנגלית: Scutum–Centaurus Arm), הידועה גם בתור זרוע מגן קרוקס, היא אחת משתי הזרועות הספירליות המרכזיות של גלקסיית שביל החלב (ביחד עם זרוע פרסאוס) וידועה בתור הזרוע הרחוקה והחיצונית ביותר ממרכז הספירלה של שביל החלב. זרוע מגן-קנטאור היא זרוע ארוכה, ספירלית, זרם של כוכבים, גז, אבק שמסתלסלת כלפי חוץ מסוף הגלקסיה למרכזה. הזרוע ממוקמת בין זרוע קשת הקטנה ובין זרוע פרסאוס הגדולה, היא מתחילה ליד הליבה כמו זרוע המגן, ואז בהדרגה הופכת לזרוע קנטאור. משנות ה-50 העריכו שיש 4 זרועות ספירליות שאחת מהן היא זרוע מגן קנטאור אבל העדויות לכך אף פעם לא היו אמינות מספיק. בחודש ינואר 2014, נמצאו עדויות לארבע זרועות ספירליות על ידי מחקר בן 12 שנים על התפלגות וחיי תוחלת החיים של כוכבים מסיביים ועל ידי מחקר על התפלגות מצרפים ואשכולות פתוחים, בזכות עדויות אלו גילו את זרוע מגן קנטאור בשנת 2014. זרועות ספירליות מכילות ענני גז גדולים המולידים כוכבים חדשים. אסטרונומים בסין האזינו לאותות רדיו מן הגז הזה, הם גילו 48 עננים חדשים בחלק החיצוני של הגלקסיה שעמדו בשורה עם 24 עננים ידועים. העננים מתארים קטע לא ידוע של זרוע ספירלית. קטע זה משתרע על פני 30,000 שנות אור והאסטרונומים מעידים על כך שהקטע עשוי להיות חלק מזרוע ארוכה הנקראת "Scutum-Centaurus", לאחר שתי מערכות כוכבים שהוא עובר, הזרוע מתחילה קרוב יותר למרכז הגלקסיה מאשר לנו. את קבוצת הכוכבים קנטאורוס קשה לראות מארצות הברית, אך את המגן אפשר לראות. כאשר הלילה יורד, הוא נמצא בצד השמאלי העליון של שביל החלב בצורת קשת. תחת שמים כהים, אפשר לראות כי הוא עטוף בצעיף המעורפל של שביל החלב. קבוצת הכוכבים הנקראת קנטאור (Centaurus) היא קבוצת כוכבים דרומית, מהגדולות שבקבוצות כוכבים והיא כוללת את הכוכב הקרוב ביותר למערכת השמש. קבוצת הכוכבים קנטאור היא חלק מזרוע מגן-קנטאור. זרוע פרסאוס שביל החלב Scutum Arm , StarDate זרוע מגן-קנטאור, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אז למה לי פוליטיקה עכשיו

"אז למה לי פוליטיקה עכשיו" הוא שיר שכתב והלחין שלומי ברכה וביצעה להקת הפופ רוק משינה. השיר יצא לאור כסינגל בשנת 1990. השיר יצא לאור בשנת 1990 ונכלל באלבום "העמותה לחקר התמותה". באלבום נכללו שתי גרסאות של השיר: הגרסה המוכרת וגרסת וידאו מיקס. במצעד הפזמונים העברי השנתי לשנת התש"ן (1990) של רשת ג' הגיע השיר למקום השביעי. אלבום אוסף של משינה שנקרא "עסקי הרוקנ'רול" קיבל את שמו משורה בשיר זה. השיר מבטא רצון להתרחק מן האקטואליה ומהפוליטיקה. בשיר יש רמזים לאירועים ונושאים אקטואליים משנת 1989. השורה "שמיר ופטרוזיליה מתכנסים באפלה" מרמזת על ראש הממשלה, יצחק שמיר. בשיר מוזכרים עוד רעידת אדמה בקליפורניה שפגעה בגשרים בסן פרנסיסקו, אסון רכבות גדול ברוסיה, ונפילת חומת ברלין. השורה "למה אבן ברמאללה סוטה ממסלולה", מרמזת על האינתיפאדה הראשונה, שהייתה מרובה בידויי אבנים לעבר כוחות צבא ואזרחים ישראלים, ואילו השורה "בניו-יורק המציאו זן חדש של מחלה" מתייחסת לעליית המודעות למחלת האיידס בניו יורק ולהפגנות הגדולות שהתרחשו שם באותה תקופה.[דרוש מקור] סרטון השיר "אז למה לי פוליטיקה עכשיו" באתר יוטיוב "אז למה לי פוליטיקה עכשיו" באתר בית לזמר העברי מילות השיר "אז למה לי פוליטיקה עכשיו" באתר שירונט אורי הייטנר, פינתי השבועית ברדיו: למה לי פוליטיקה עכשיו?, בבלוג של אורי הייטנר
פלדת כלים

פלדת כלים, מתייחסת למגוון של פלדות פחמן וסגסוגת שמתאימים במיוחד לשימוש ככלים לעיבוד שבבי. ההתאמה שלהם נובעת מהקשיות הייחודית שלהם, התנגדות שחיקה ועיוות, ואת היכולת להחזיק קצה חיתוך בטמפרטורות גבוהות. כתוצאה מכך, פלדות הכלים מתאימים לשימוש בעיצוב של חומרים אחרים. עם שיעור פחמן בין 0.5% ל 1.5%, פלדת כלים מיוצרת בתנאים מבוקרים בקפידה כדי להבטיח את האיכות הנדרשת. ארבעת האלמנטים העיקריים בתרכובת הקרביד הם: טונגסטן, כרום, ונדיום ומוליבדן. פלדת כרום-ונדיום פלדת כלים, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
פלדה מהירה

פלדה מהירה (באנגלית: high speed steel או HSS) היא קבוצת משנה של פלדת כלים, המשמשת כחומר גלם לייצור כלים לעיבוד שבבי, כגון להבי מסורים חשמלים ומקדחים. פלדה מהירה החליפה את כלי הפלדה הישנים, שהיו עשוים מפלדת פחמן גבוה, שהיה בשימוש נרחב עד שנות 1940. המעבר נבע מהיכולת לעמוד בטמפרטורות גבוהות יותר, מבלי לאבד את מזגו (קשיות). תכונה זו מאפשרת לפלדה המהירה לחתוך מהר יותר מאשר פלדת פחמן גבוה, ומכאן השם 'פלדת מהירות גבוהה'. בטמפרטורת החדר, לאחר ביצוע הטיפול חום המומלץ, פלדה מהירה בעלת קשיחות גבוהה (מעל קשיות רוקוול 60) והתנגדות שחיקה (קשורה בדרך כלל לתוכן טונגסטן ונדיום המשמשים לעיתים קרובות ב- HSS) בהשוואה לפחמן ולפלדות של כלי עבודה אחרים. מדיה וקבצים בנושא פלדה מהירה בוויקישיתוף פלדה מהירה, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
אירינה, נסיכת רומניה

אירינה, נסיכת רומניה (נולדה ב-28 בפברואר 1953) היא נסיכה רומנייה. אירינה נולדה בקליניקה בלוזאן שבשווייץ למיכאי הראשון, מלך רומניה ואנה, מלכת רומניה, היא גדלה בעיקר בשווייץ ובריטניה ובחגים בילתה עם סביה בדנמרק ובאיטליה. בשנות העשרים שלה נשארה לגור בבית הוריה בעוד אחיותיה יצאו ללמוד ולעבוד, לאחר מכן נסעה לעבוד בארצות הברית. בשנות השבעים עבדה כשמאית של סכו"ם וכלי מטבח במכירות של כריסטי'ס בז'נבה. היא לא הרבתה לקחת חלק באירועים רשמיים רבים, בין האירועים שהשתתפה בהם הם ביקור רשמי באקדמיה הרומנית ביחד עם אחותה וימי הולדת רשמיים של בני משפחתה. עקב המהפכה הרומנית היא התלוותה למשפחתה בפעילויות של עזרה לאזרחי רומניה, בכך נגמרו 50 שנים של גלות של משפחת המלוכה שנעשתה עקב התנגדות המלך למשטר הקומוניסטי במדינה. ב-2004 היא ובעלה תרמו ציור מהמאה ה-16 של המדונה והילד למוזיאון האומנות הלאומי של רומניה (Muzeul Național de Artă al României). ב-2013 הואשמה בכך שלקחה חלק בקרב תרנגולים, עקב זאת נשלל ממנה תוארה המלכותי וכן מקומה בסדר הירושה לכתר. ב-1983 נישאה לשוודי ג'ון קרוגר, בנו של התעשיין טורסטן קרוגר, הבעלים לשעבר של עיתון אפטונבלודט, בחתונה באריזונה נכחו רבים מבני משפחת המלוכה, נולדו לה בן ובת. לאחר מכן היא התגרשה וב-2007 נישאה בשנית לג'ון ווסלי ווקר. מדיה וקבצים בנושא אירינה, נסיכת רומניה בוויקישיתוף Irina Walker, Familia Regala (ברומנית) (ארכיון) United Press International, 5 HEIRS TO BRITISH THRONE LIVE IN U.S., Sun-Sentinel.com (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קיבו

קיבו (ביפנית: Kibo, בתרגום לעברית: תקווה) הוא מודול יפני, המהווה את הרכיב הגדול ביותר בתחנת החלל הבינלאומית. המודול פותח בידי סוכנות החלל היפנית (JAXA) שהשקיעה לצורך כך סך של כ-3 מיליארד דולר. בסיום פיתוחו, נתרם המודול לתחנת החלל הבינלאומית. המודול מהווה את הבסיס לפעילות החלל היפנית. מודול הורכב ב-3 שלבים: חלקה הראשון (1J/A), הוטס באמצעות מעבורת החלל אנדוור במסגרת המשימה STS-123 במרץ 2008, חלקה השני (JEM–PM), הוטס באמצעות מעבורת החלל דיסקברי במשימה STS-124 במאי 2008 וחלק השלישי במעבורת STS-127 בשנת 2009. החלק הראשון - Experiment logistics module - Pressurized Section שוגר במרץ 2008. משקלו 8,386 ק"ג. הוא כולל 8 מדפים לציוד שונה. בנפח הפנימי מתאים לפעילות של עד 4 אנשים אך בדרך כלל צוות פעיל כולל זוג בלבד. החלק השני - Pressurized module שוגר במאי 2008. משקלו 15,900 ק"ג. הוא כולל 23 מדפים לציוד שונה. החלק השלישי - Exposed Facility שוגר ביולי 2009. משקלו כ-4,000 ק"ג. בנוסף לכך מודול כולל זרועות רובוטיות באורך של כ-10 מ' ו-2.2 מ'. Pressurized Module Experiment Logistics Module-Pressurized Section Exposed Facility Experiment Logistics Module-Exposed Section Remote Manipulator System מודול "קיבו" מנוצל לביצוע ניסויים בתחומים שונים. בשנת 2012 למודול התווספה יחידה לשחרור לווייני קיובסאט J-SSOD שהגיע בחללית מטען H-II-3. מדיה וקבצים בנושא קיבו בוויקישיתוף קיבו, ברשת החברתית אקס (טוויטר) תיאור המודול באתר סוכנות החלל היפנית תיאור מפורט של המודול תיאור המודול באתר נאס"א
הפועל חבל מודיעין

הפועל חבל מודיעין היא קבוצת כדורסל ישראלית המייצגת את המועצה האזורית חבל מודיעין, המשחקת בליגה הארצית. הקבוצה שיחקה את רוב שנותיה בליגות הנמוכות ובסיום עונת 2015/16 העפילה לליגה הארצית ושובצה במחוז דרום. בעונת הבכורה שלה בליגה מינתה הקבוצה את פיני גרשון למנהלה המקצועי ובסופה סיימה את העונה הסדירה במקום השישי, מרחק שני ניצחונות מהפליאוף העליון. בעונת 2017/18 צירפה הקבוצה את שחקן העבר של הפועל ירושלים ג'ורג' אוסדצ'י ואת רז ניסים כהן ובהובלתם סיימה הקבוצה במקום הראשון עם מאזן של 16 ניצחונות ושישה הפסדים וזכתה באירוח הפלייאוף אך הפסידה לרביעית מכבי פתח תקווה בחצי הגמר. לקראת עונת 2018/19 צרפה הקבוצה את ארז מרקוביץ' שיחד עם רז ניסים כהן הובילו את הקבוצה לסיום במקום הראשון בפעם השנייה ברציפות במאזן של 21 ניצחונות והפסד בודד. בחצי גמר הפלייאוף ניצחה 0–2 את הפועל לוד והעפילה לגמר, בו ניצחה את מכבי שדרות 0–2, בסדרת הטוב משלושה, והעפילה לראשונה לליגה הלאומית. בקיץ 2019, לאחר ההעפלה לליגה הלאומית, מינתה הקבוצה את אלון שטיין לתפקיד מאמן הקבוצה. את עונת 2019/20 סיימה הקבוצה במקום ה-13 המוביל לליגה הארצית עם מאזן של שמונה ניצחונות בין היתר על קבוצת הצמרת הפועל עפולה ובני הרצליה ו-14 הפסדים כמו כן הייתה הקבוצה לקבוצת ההגנה הגרועה בליגה כאשר ספגה 1,980 נק' אך עקב סיום העונה המוקדמת בעקבות משבר הקורנה הוקפאו היורדות והקבוצה נשארה בליגה ביוני 2020 מונה נתי כהן למאמן הקבוצה במקומו של אלון שטיין בסיום עונת 2020/21 סימה הקבוצה במקום השישי והפסידה ברבע הגמר 1–2 להפועל גליל עליון. בקיץ 2021 הודיע מאמן הקבוצה נתי כהן כי לא ימשיך לעונה נוספת ובמקומו מונה יהוא אורלנד שקודם לכן אימן את הפועל עמק חפר מהליגה הארצית. בעונת 2021/22 סיימה הקבוצה במקום השני בליגה עם מאזן של 21 ניצחונות ושבעה הפסדים. בסדרת רבע גמר הפלייאוף ניצחה את אליצור נתניה 3–1 ובסדרת חצי הגמר הודחה לאחר הפסד 1–3 למכבי עירוני רמת גן, זאת לאחר שחבל מודיעין הפסידה את שני משחקי הבית. בדצמבר 2022 הוחלף מאמן הקבוצה יהוא אורלנד במיקי גורקה עקב פתיחת עונה של עשרה הפסדים רצופים. את עונת 2022/2023 סיימה הקבוצה במקום ה־13 והלפני אחרון וירדה לליגה הארצית. מדיה וקבצים בנושא הפועל חבל מודיעין בוויקישיתוף מסכמים עונה בחבל מודיעין, באתר ערוץ הספורט יעקב מאיר, ‏‏במקביל לאיגוד: גרשון מונה למנהל המקצועי של חבל מודיעין, באתר ספורט1, 11 ביוני 2017 הפועל חבל מודיעין: אחד על אחד עם ג'ורג' אוסדצ'י – הרכש הגבוה החדש כפיר חודרה, ‏לראשונה בתולדותיה: חבל מודיעין בליגה הלאומית, באתר ONE‏, 15 במאי 2019 הודעת הפועל חבל מודיעין על מינוי אלון שטיין למאמן ליגה לאומית עונת 2019/20 באיגוד הכדורסל מכבי הוד השרון: אלון שטיין יחליף את נתי כהן חוזר ללאומית: אלכס צ'וברביץ' הצטרף לנהריה, באתר ONE‏, 11 ביולי 2021